MAJOR จับมือ “ซิตี้แบงก์” มอบสิทธิฯดูหนังโรงวีไอพีราคาพิเศษ
MAJOR จับมือ "ซิตี้แบงก์" มอบสิทธิฯดูหนังโรงวีไอพีราคาพิเศษ
26 มิ.ย. 2563

บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR และ ธนาคารซิตี้แบงก์ประเทศไทย ร่วมกันมอบสิทธิพิเศษให้กับ ลูกค้าผู้ถือบัตรเครดิตซิตี้ มาสเตอร์การ์ด ที่มีไลฟ์สไตล์ชอบการชมภาพยนตร์ในบรรยายกาศหรูหราที่มีความเป็นส่วนตัวในโรงภาพยนตร์วีไอพี ระดับโรงแรม 6 ดาว เฉพาะในเครือเมเจอร์ ซีนีเพล็กซ์ กรุ้ป เท่านั้น กับ โรงภาพยนตร์ Enigma และ Honda Ultimate Screen ที่ พารากอน ซีนีเพล็กซ์, โรงภาพยนตร์ VIP ที่ ควอเทียร์ ซีเนอาร์ต และ โรงภาพยนตร์ Thai Smooth As Silk Premier Cinema ที่ ไอคอน ซีเนคอนิค
โดยเอกสิทธิ์พิเศษนี้…เฉพาะลูกค้าผู้ถือบัตรเครดิตมาสเตอร์การ์ด เวิล์ด อีลิท รับความพิเศษเหนือระดับ…เมื่อซื้อบัตรชมภาพยนตร์โรงภาพยนตร์อีนิกม่า 1 สิทธิ์ ในราคา 50% ต่อ 1 คู่ รวม 50 สิทธิ์ต่อเดือน และซื้อบัตรโรงภาพยนตร์ VIP ที่ พารากอน ซีนีเพล็กซ์, ควอเทียร์ ซีเนอาร์ต และ ไอคอน ซีเนคอนิค รวม 300 สิทธิ์ต่อเดือน ลูกค้าสามารถแสดง Code เพื่อรับสิทธิ์ได้ที่ VIP Lounge ของโรงภาพยนตร์ทั้ง 3 แห่ง ตั้งแต่วันที่ 5 มิถุนายน 2563 – 4 มิถุนายน 2564 รวม 4,200 สิทธิ์